
Nr.4.832/2025       

RAPORT DE SPECIALITATE
 privind aprobarea transmiterii în administrarea Universității”1 Decembrie 1918” Alba Iulia a două imobile (terenuri) aflate în domeniul public al municipiului Alba Iulia, situate în Alba Iulia, str.Lalelelor, nr.97A

Prin proiectul de hotărâre supus spre dezbatere Consiliului Local al municipiului Alba Iulia, se propune să se ia în discuție aprobarea transmiterii în administrarea Universității ”1 Decembrie 1918” Alba Iulia, a următoarelor imobile (terenuri) aflate în domeniul public al municipiului Alba Iulia:


a.imobilul (teren), situat în Alba Iulia, str.Lalelelor, nr.97A, înscris în CF nr.124675 Alba Iulia, cu nr.cadastral 124675, în suprafață de 5.000 mp, cu categoria de folosință curți construcții, având codul de clasificare 9 și valoarea de inventar de 75.982,35 lei, în scopul construirii unui cămin studențesc;


b.imobilul (teren), situat în Alba Iulia, str.Lalelelor, nr.97A, înscris în CF nr.124676 Alba Iulia, cu nr.cadastral 124676, în suprafață de 4.873 mp, cu categoria de folosință curți construcții, având codul de clasificare 9 și valoarea de inventar de 74.052,40 lei, în scopul construirii unor terenuri de sport de agrement.

La întocmirea proiectului de hotărâre, s-au avut în vedere următoarele:


Prin adresa înregistrată la Primăria municipiului Alba Iulia sub nr.43.002/2024, Universitatea ”1 Decembrie 1918” din Alba Iulia solicită transmiterea de către Consiliul Local al municipiului Alba Iulia în administrarea sa a unui teren de aproximativ 5.000 mp în vecinătatea căminului studențesc de pe str.Pinului, nr.45, teren pe care petente dorește să construiască un nou cămin studențesc, lucrările de construcție a acestuia urmând a fi finanțate prin Programul Național de Redresare și Reziliență.


Prin adresa înregistrtă la Primăria municipiului Alba iulia sub nr.108.805/2024, Universitatea ”1 Decembrie 1918” din Alba Iulia solicită transmiterea de către Consiliul Local al municipiului Alba Iulia în administrarea sa a încă unui teren situat în aceeași zonă, pe care petenta intenționează să construiască o bază sportivă de agrement care să fie utilizată de studenții universității cazați în zonă și nu numai.


Urmare a acestor solicitări, prin HCL nr.419/27.11.2024 a fost aprobată o documentație cadastrală prin care un teren proprietate publică a municipiului Alba Iulia a fost dezmembrat în trei parcele noi, dintre care două, una în suprafață de 5.000 mp și una în suprafață de 4.873 mp, fac obiectul prezentului proiect de hotărâre.

La redactarea proiectului de hotărâre, au mai fost avute în vedere dispoziţiile   art.861 alin.(3) și art.867 – 870 din Legea nr.287/2009 privind Codul civil, republicată, cu modificările și completările ulterioare și ale art.129 alin.(2) lit."c", coroborat cu art.129 alin.(6) lit.”a”, ale art.139 alin.(3) lit.”g”, ale art.196 alin.(1) lit.”a”, ale art.298 – art.301 din OUG nr.57/2019 privind Codul Administrativ, cu modificările și completările ulterioare.

